รวบไอ้ไข่ มือปืนพระกาฬ รับงาน2แสน ยิงเสี่ยสด ปมมรดก100ล้าน 
จับแล้วมือปืนพระกาฬ รับงาน 2 แสน ยิง เสี่ยสด พร้อมผู้จัดหา ผู้จ้างวานซึ่งเป็นน้องคนใกล้ชิดพ่อบุญธรรมผู้ตาย ชุดสืบฯรวบตัวได้ที่จ.สุราษฎร์ฯ พุ่งปมชิงมรดก 100 ล้าน สั่งรื้อคดีพ่อบุญธรรมตกบันไดตายมีเงื่อนงำ ,จากเหตุฆาตกรรม คนร้ายใช้รถยนต์กระบะแบบสองตอน ยี่ห้อโตโยต้า รุ่นไฮลักซ์ วีโก้ สีดำทะเบียน กจ 4968 ตรัง บุกยิงนายวสันต์ แก้วชลคราม หรือ เสี่ยสด ด้วยปืน 9 มม. เสียชีวิตที่ บ้านเลขที่ 59 หมู่ที่ 12 ต.นาสัก อ.สวี จ.ชุมพร เมื่อวันที่ 18 มิ.ย.ที่ผ่านมา,ล่าสุด เมื่อเวลา 10.00 น.วันที่ 22 มิ.ย. พล.ต.ท.สรศักดิ์ เย็นเปรม ผู้บัญชาการตำรวจภูธรภาค 8 เดินทางมาที่ ตำรวจภูธรจังหวัดสุราษฎร์ธานี หลังชุดจับกลุ่มนำโดย พล.ต.ต.สนธิชัย อาวัฒนกุลเทพ ผู้บังคับการตำรวจภูธรจังหวัดชุมพร ร่วมกับชุดจับกุมของ ชุดสืบสวนตำรวจภูธรภาค 8 และตำรวจภูธรจังหวัดสุราษฎร์ธานี นำโดย พล.ต.ต.อภิชาติ บุญศรีโรจน์ ผู้บังคับการตำรวจภูธรจังหวัดสุราษฎร์ธานี สามารถจับกุมผู้ต้องหา ได้ 3 คน ,ทราบชื่อผู้ต้องหาได้แก่ นายวิเชียร หรือไข่ เกิดเกาะกลาง อายุ 50 ปี มือลั่นไก อยู่บ้านเลขที่ 85 หมู่9 ต.ท่าเคย อ.ท่าฉาง จ.สุราษฎร์ธานี นายวัชรินทร์ โสมกลิ่น อายุ 47 ปี ผู้จัดหามือปืน อยู่บ้านเลขที่ 85 / 6 หมู่ที่ 9 ต.ท่าเคย อ.ท่าฉาง จ.สุราษฎร์ธานี และนายบัณฑิต หมั่นไชย อายุ 49 ปี ผู้จ้างวาน และเป็นน้องเมียขอคนใกล้ชิดพ่อบุญธรรมเสี่ยสด อยู่บ้านเลขที่ 184 / 3 หมู่1 ต.ท่าฉาง อ.ท่าฉาง จ.สุราษฎร์ธานี พร้อมของกลางรถยนต์ 4 ประตู ยี่ห้อโตโยต้า รุ่นไฮลักซ์วีโก้ สีดำ ทะเบียน กจ 4968 ตรัง คันที่ใช้ก่อเหตุ  รถยนต์ฮอนด้า รุ่นซีวิค ทะเบียน กษ 8508 สุราษฎร์ธานี ที่ใช้จ้างวานพามือปืนไปดูเป้าหมายและเป็นยานพาหนะในการนำเงินส่งมอบค่าจ้างวาน ก่อนก่อเหตุและหลังเกิดเหตุ ปืนกึ่งอัตโนมัติ ยี่ห้อสมิทแอนเวสสัน สีขาว ขนาด 9 มม. จำนวน 1 กระบอก กระสุนปืนขนาด 9 มม. จำนวน 8 นัด โทรศัพท์มือถือ 2 เครื่อง และเครื่องแต่งกายวันก่อเหตุ โดยสามารถจับได้ที่ จ.สุราษฎร์ธานี,พล.ต.ท.สรศักดิ์ เย็นเปรม ผู้บัญชาการตำรวจภูธรภาค 8 กล่าวว่า จากการสอบสวน และคำรับสารภาพ ของผู้นายวิเชียร หรือไข่ เกิดเกาะกลาง มือลั่นไก ได้รับจ้างจากนายบัณฑิต หมั่นไชย อายุ 49 ปี ผู้จ้างวาน จำนวน 200,000 บาท โดยมีนายวัชรินทร์ โสมกลิ่น อายุ 47 ปี เป็นผู้ติดต่อ สาเหตุตั้งไว้ 2 ประเด็น คือมรดก ของพ่อบุญธรรมที่ตกบันไดเสียชีวิตเมื่อ 6 เดือนที่แล้ว และความแค้นส่วนตัว ซึ่งขณะนี้ได้สั่งให้รื้อคดีการตายของนายมณี แก้วชลคราม อายุ 58 ปี พ่อบุญธรรมเสี่ยสดขึ้นมาใหม่ด้วย,นายวิเชียร มือปืนให้การสารภาพว่าเป็นผู้ก่อเหตุจริง โดยได้รับเงินค่าจ้างจำนวน 2 แสนบาท ส่วนนายวัชรินทร์ กับนายบัณฑิต ยังให้การปฏิสธ แต่ทางเจ้าหน้าที่มีพยานหลักฐานชัดเจน และยังมีนายสรรชัย จันทร์ทอง อายุ 42 ปี อยู่บ้านเลขที่ 79/1 หมู่ 7 ถ.ปากดอนสัก อ.ดอนสัก จ.สุราษฎร์ธานี คนขับรถให้มือปืน ที่ยังหลบหนี ซึ่งทางเจ้าหน้าที่กำลังเร่งติดตามตัวมาดำเนินคดี,พล.ต.ท.สรศักดิ์ กล่าวอีกว่า ทางเจ้าหน้าที่ตำรวจจะได้สอบสวนเพิ่มเติมถึงมูลเหตุที่แน่ชัดว่าเป็นเรื่องขัดแย้งในมรดกทรัพย์สิน หรือเรื่องส่วนตัว พร้อมรวบรวมพยานและหลักฐานให้รัดกุมในการดำเนินคดี หลังจากนี้จะนำตัวทั้งหมดไปทำแผนประกอบคำรับสารภาพที่ จ.ชุมพร เบื้องต้นตั้งข้อหาร่วมกันฆ่าผู้อื่นโดยเจตนา และไตร่ตรองไว้ก่อน ,สำหรับนายวิเชียร ผู้ต้องหาเป็นมือปืนรับจ้างอยู่ประจำซุ้มมือปืนหนึ่งใน จ.สุราษฎร์ธานี เคยก่อเหตุมาแล้ว 4-5 ครั้ง 
จับแล้วมือปืนพระกาฬ รับงาน 2 แสน ยิงเสี่ยสดพร้อมผู้จัดหา ผู้จ้างวานซึ่งเป็นน้องคนใกล้ชิดพ่อบุญธรรมผู้ตาย ชุดสืบฯรวบตัวได้ที่จ.สุราษฎร์ฯ พุ่งปมชิงมรดก100ล้าน สั่งรื้อคดีพ่อบุญธรรมตกบันไดตาย
เสี่ยสด,จับมือปืน,ฆ่าชิงมรดก,มรดกร้อยล้าน,จับมือปืนยิงเสี่ยสด,ข่าวทั่วไป